โออิชิ ราเมน ต้นตำรับราเมนอร่อยเส้น…อร่อยซุป ให้บริการอาหารญี่ปุ่นจานด่วนที่มากคุณค่าทางโภชนาการ ที่ถือว่าเป็นสุดยอดทีเด็ด คือ เส้น ที่ผ่านกระบวนการนวด พับ รีด และ กรีด ด้วยเครื่องจักรเสร็จสรรพ จนได้ออกมาเป็นเส้นราเมน 2 ชนิด ทั้ง โมะโตะ เมน (เส้นราเมนเส้นใหญ่) และ ชีไซ้ เมน (เส้นราเมนเส้นเล็ก) และ ซุป ที่ผ่านกระบวนการเคี่ยวเป็นระยะเวลายาวนานกว่า 8 ชั่วโมง จนได้ออกมาเป็นน้ำซุป 4 ชนิด ทั้ง น้ำซุปน้ำใส น้ำซุปน้ำข้น น้ำซุปน้ำต้มยำ และ น้ำซุปมิโซะ ตามแบบฉบับต้นตำรับ โดยนำเสนอในรูปแบบของ ราเมนรสตำรับญี่ปุ่น อาทิ โออิชิ ราเมน (ให้บริการไปแล้วมากกว่า 1,000,000 ชาม) ราเมนแซลมอน ราเมนเทมปุระ ราเมนสาหร่ายทะเล และ ราเมนซีอิ๊วหมูอบ ราเมนรสตำรับไทย อาทิ ราเมนต้มยำ ราเมนผัดขี้เมาซีฟู๊ด/หมู ราเมนหอยลายผัดน้ำพริกเผา และ ราเมนกะเพรากรอบ นอกจากนี้ ยังให้บริการอาหารว่างตามแบบฉบับต้นตำรับ อาทิ เกี๊ยวซ่าทรงเครื่อง กุ้งเทมปุระ ทาโกะยากิ และ เสี่ยวหลงเปา อีกด้วย มันเยอะขนาดนี้รออะไรหละคะคุ๊น
ร้านโออิชิราเมนที่ห้างเซนทรัลเวสเกตอยู่ชั้นสามเลยค่ะ บรรยากาศของร้านจะเป็นแบบง่ายๆ ไม่ได้จัดหรูอะไร แต่ละโต๊ะมีเมนูแนะนำและโปรโมชั่นอยู่ให้นั่งอ่านรอขณะที่พนักงานไปเอาเมนูมาให้ค่ะ อาหารช้านะคะรอนานเหมือนกันค่ะ >.<